I Norge brukes slektsnavnet av en del kognatiske etterkommere av biskop Ludvig Hanssøn Munthe (1593–1649). Han kom i 1636 fra Danmark til Bergen. Hans ene datter Birgitte Ludvigsdatter Munthe (død i 1718) var gift med Christopher Morgenstierne (død i 1679), og deres barn antok navnet Munthe. Fra dem stammer såvel den ene av familiene Munthe som adelsslekten von Munthe af Morgenstierne. Ludvig Munthes andre datter Anna Ludvigsdatter Munthe (død i 1688) var gift med Iver Andersen (død i 1683), og deres barn fikk navnet Munthe.